
ТОГТООЛ
	     2025 оной январиин 15
	
	                      № 20


Улаан-Үдэ хото
«Буряад Уласай дэбисхэр дээрэ 
зайн галай элшын (хүсэнэй) үнэ сэн (тарифуудые) 
зайн галай элшын (хүсэнэй) үндэһэн хэмжээнэй сэндэ
(тарифуудта) хүргэһэн ушараар хүсэд абтаагүй олзо 
Хүсэлдүүлхэ зорилготойгоор зайн галай 
Баталамжатай хангагшадта, элшэ хүсөөр 
хангадаг эмхинүүдтэ, элшэ хүсэ 
худалдадаг эмхинүүдтэ мүнгэн дэмжэлтэ
үгэхэ Дүрим баталха тухай» гэһэн 
Буряад Уласай Засагай газарай 2022.05.18-ай № 277 
тогтоолдо хубилалтануудые оруулха тухай
Буряад Уласай Засагай газарай гуримшуулгын хуули ёһоной шиидхэбэриие хүсэндөө байгаа хуулитай зохилдуулха зорилгоор Буряад Уласай Засагай газар т о г т о о н о:
1. «Буряад Уласай дэбисхэр дээрэ зайн галай элшын (хүсэнэй) үнэ сэн (тарифуудые) зайн галай элшын (хүсэнэй) үндэһэн хэмжээнэй сэндэ (тарифуудта) хүргэһэн ушараар хүсэд абтаагүй олзо хүсэлдүүлхэ зорилготойгоор зайн галай баталамжатай хангагшадта, элшэ хүсөөр хангадаг эмхинүүдтэ, элшэ хүсэ худалдадаг эмхинүүдтэ мүнгэн дэмжэлтэ үгэхэ Дүрим баталха тухай» гэһэн Буряад Уласай Засагай газарай 2022.05.18-ай № 277 тогтоолдо удаадахи хубилалтануудые оруулха: 
1.1. Нэрэмжэдэ, 1, 2 пунктнуудта «хүсэлдүүлхэ зорилготойгоор» гэһэн үгэнүүдые «хүсэлдүүлгэдэ» гэжэ һэлгэхэ. 
1.2. Удаадахи удхатай 2.1 пункт нэмэхэ: 
«2.1. Мүнгэн дэмжэлтэ абагшадай шэлэлгэ «Сахим бюджет» гэһэн ниитэ һан хүтэлэлгын гүрэнэй согсологдоһон мэдээсэлэй системэдэ хабсарагдаһан Дүримэй ёһоор бэелүүлэгдэхэ гэжэ тогтоохо.». 
1.3. Буряад Уласай дэбисхэр дээрэ зайн галай элшын (хүсэнэй) үнэ сэн (тарифуудые) зайн галай элшын (хүсэнэй) үндэһэн хэмжээнэй сэндэ (тарифуудта) хүргэһэн ушараар хүсэд абтаагүй олзо хүсэлдүүлхэ зорилготойгоор зайн галай баталамжатай хангагшадта, элшэ хүсөөр хангадаг эмхинүүдтэ, элшэ хүсэ худалдадаг эмхинүүдтэ мүнгэн дэмжэлтэ үгэхэ Дүримдэ: 
1.3.1. Пункт 1 соо табадахи абзацда «зорилгонуудай» гэһэн үгэ хаһаха.
1.3.2.  Пункт 1 удаадахи удхатай абзац нэмэхэ:
«- Мүнгэн дэмжэлтэ абагшадай шэлэлгэ үнгэргэхэ гурим.».
1.3.3. Пункт 2.1 удаадахи найруулгаар бэшэхэ:
«2.1. Мүнгэн дэмжэлтэ үгэлгын зорилго хадаа бөөнөөр худалдаха дэлгүүрнүүдэй субъектнүүдэй – Алас Дурнын Холбоото уласай тойрогой бүридэлдэ ородог Буряад Уласта зайн галай элшын (хүсэнэй) үндэһэн хэмжээнэй сэндэ (тарифуудта) хүрэхэ зорилготойгоор тогтоогдоһон зайн галай элшэ (хүсэ) үйлэдбэрилэгшэдэй бөөнөөр худалдаха үнэ сэнгэй бүһэдэ табидаг үнэ сэндэ нэмэлтэ тодорхойлолто болоно.
Мүнгэн дэмжэлтэ үгэхэ арга хадаа удаадахи шэглэлээр хүсэд абтаагүй олзо хүсэлдүүлгэ болоно:
- зайн галай элшын дэлгүүрнүүдтэ худалдан абагшадта табигдадаг дизель түлишэтэй станцинуудһаа бии болоһон зайн галай элшэ үйлэдбэритэй холбоотой гаршанууд.».
1.3.4. Пункт 2.2 соо хоердохи, гурбадахи абзацуудые удаадахи найруулгаар бэшэхэ:
«Мүнгэн дэмжэлтэ үгэлгэ тус тогтоолоор тодорхойлогдоһон гуримаар Мүнгэн дэмжэлтэ абагшадай шэлэлгэ үнгэргэлгын ашаар Оросой Холбоото Уласай Засагай газарай захирамжаар хараалагдаһан хэмжээндэ хүсэд абтаагүй олзо хүсэлдүүлгэдэ Оросой Холбоото Уласай нютаг можонуудай зохихо бюджедүүдһээ гаргаха зорилгодо бусаалтагүй тусхай түлбэриин маягаар бөөнөөр худалдаха дэлгүүрнүүдэй субъектнүүдэй үгэһэн мүнгэн зөөриин ашаар Буряад Уласай бюджедһээ бэелүүлэгдэнэ.
Мүнгэн дэмжэлтэ абаха эрхэтэй Мүнгэн дэмжэлтэ абагшадай бүлэгтэ зайн галай баталамжатай хангагшад, элшэ хүсэ худалдадаг (хангадаг) эмхинүүд ороно.».
1.3.5. Пункт 2.3 удаадахи найруулгаар бэшэхэ: 
«2.3. Мүнгэн дэмжэлтэ тухай мэдээсэл Оросой Холбоото Уласай Һангай яаманай тогтооһон гуримаар Интернедэй мэдээсэлэй-теле-харилсаанай сүлжээндэ Оросой Холбоото Уласай бюджедэй системын нэгэдэмэл порталда табигдана.».
1.3.6. Бүлэг 3 удаадахи найруулгаар бэшэхэ:
«3. Мүнгэн дэмжэлтэ абагшадай шэлэлгэ үнгэргэхэ Гурим
3.1. Мүнгэн дэмжэлтэ абагшадай шэлэлгэ үнгэргэхэ зорилготойгоор Яаман шэлэлгэдэ хабаадагшадай мэдүүлгэнүүдые абажа эхилхэ үдэр болотор 5 календарна үдэрһөө хойшо бэшэ нэгэдэмэл порталда, мүн Яаманай албан ёһоной сайтда табигдаха шэлэлгэ үнгэргэхэ тухай соносхол соо заагдаха: 
1) шэлэлгэ үнгэргэхэ болзорнууд (мэдүүлгэнүүдые үгэхэ (абаха) болзорой эхинэй (түгэсхэлэй) үдэр гараг ба саг), энээниие Яаман тодорхойлно, тиихэдэ мэдүүлгэнүүдые абалгын түгэсхэлэй үдэр гараг шэлэлгэ үнгэргэхэ тухай соносхолой табигдаһан үдэрэй удаадахи 10 календарна үдэрһөө эртэ байхагүй; 
2) Яаманай нэрэмжэ, байһан газар, хаяг, сахим хаяг; 
3) Мүнгэн дэмжэлтэ үгэлгын зорилгонууд; 
4) Мүнгэн дэмжэлтэ үгэлгын дүнгүүд; 
5) доменой нэрэ ба (али) Интернедэй сүлжээндэ гүрэнэй мэдээсэлэй системын нюурнуудые заагшад; 
6) тус Дүримэй 3.2 пунктын ёһоор тодорхойлогдоһон шэлэлгэдэ хабаадагшадта эрилтэнүүд ба заагдаһан эрилтэнүүдтэ тааралга баталхын тула шэлэлгэдэ хабаадагшадай үгэһэн дансануудай тоолбори;
7) шэлэлгэдэ хабаадагшадай бүлэгүүд; 
8) мэдүүлгэнүүдые үгэхэ гурим ба мэдүүлгэнүүдэй түхэлэй ба удхын эрилтэнүүд; 
9) мэдүүлгэнүүдые хараха гурим, мэдүүлгэнүүдые бусааха гурим, тэрэ тоодо мэдүүлгэ бусаалгын шалтаг, мэдүүлгэнүүдтэ хубилалта оруулгын гурим; 
10) мэдүүлгэ хараха дүримүүд; 
11) мэдүүлгэнүүдые буруушааха гурим, ба мүн мэдүүлгэ буруушаалгын шалтаг тухай мэдээсэл; 
12) шэлэлгын хэмжээндэ Мүнгэн дэмжэлтэ хубаарилгын хэмжээн, Мүнгэн дэмжэлтын хэмжээ тоолохо гурим, шэлэлгын дүнгүүдээр Мүнгэн дэмжэлтэ хубаарилгын гурим, энээн соо тус Дүримэй 3.6 пунктын ёһоор шэлэлгэдэ илагшада (илагшадта) үгтэхэ Мүнгэн дэмжэлтын эгээн ехэ хэмжээн ороно; 
13) шэлэлгэ үнгэргэхэ тухай соносхолой дүримүүдые тайлбарилха гурим, иимэ тайлбариин болзорой эхилхэ ба дүүрэхэ үдэр; 
14) шэлэлгэдэ илагшын (илагшадай) хэлсээндэ (хэлсээнүүдтэ) гараа табиха ёһотой болзор; 
15) шэлэлгэдэ илагшын (илагшадай) хэлсээндэ (хэлсээнүүдтэ) гараа табихаяа арсаһые мэдэрхэ эрхэ нүхэсэлнүүд; 
16) шэлэлгын дүнгүүдые таталгын протокол ниитэ порталда ба Яаманай албан ёһоной сайтда табиха болзор, энэнь шэлэлгын илагшые тодорхойлһон үдэрэй удаадахи 14-дэхи календарна үдэрһөө хойшо бэшэ байха ёһотой. 
Шэлэлгэ үнгэргэхэ тухай соносхолдо хубилалтануудые Яаман шэлэлгэдэ хабаадагшадай мэдүүлгэнүүдые абажа дүүрэхэ үдэрэй болохоһоо хойшо бэшэ удаадахи эрхэ нүхэсэлнүүдые сахилгатайгаар оруулна:
- шэлэлгэдэ хабаадагшадай мэдүүлгэнүүдые бариха болзор һунаалга иимэ хубилалтануудые оруулһан үдэрэй удаадахи үдэрһөө мэдүүлгэ абалгын дүүрэхэ үдэр болотор 3 календарна үдэрһөө бага бэшэ болзор заажа хэгдэхэ ёһотой;
- шэлэлгэ үнгэргэхэ тухай соносхолдо хубилалтануудые оруулгада шэлэлгын маяг хубилгажа болохогүй;
- шэлэлгэ үнгэргэхэ тухай соносхолдо хубилалтануудые мэдүүлгэнүүдые абажа эхилхэ үдэрэй болоһон хойно оруулһан ушарта шэлэлгэ үнгэргэхэ тухай соносхолдо шэлэлгэдэ хабаадагшын мэдүүлгэдэ хубилалта оруулха эрхэ хараалһан дүрим оруулагдана;
- мэдүүлгэ бариһан шэлэлгэдэ хабаадагшад шэлэлгэ үнгэргэхэ тухай соносхолдо хубилалтануудые оруулга тухай шэлэлгэ үнгэргэхэ тухай соносхолдо хубилалтануудай оруулагдаһан үдэрэй удаадахи үдэрһөө орой бэшэ, «Сахим бюджет» системэ хэрэглэлгэтэйгээр мэдээсэгдэнэ.
3.2. Мэдүүлгэ хараха ба хэлсээ баталха үдэрнүүдтэ шэлэлгэдэ хабаадагшад удаадахи эрилтэнүүдтэ таараха ёһотой: 
а) шэлэлгэдэ хабаадагшын ниитэ татабариин тоосооной данса дээрэ Оросой Холбоото Уласай бюджедэй һалбариин бюджедүүдтэ татабари, түлбэри ба даадхалай түлбэри түлэхэ үри үгы, али гэбэл, Оросой Холбоото Уласай Татабариин хуулиин 47 статьягай 3 пунктаар тодорхойлогдоһон хэмжээнһээ ехэ бэшэ; 
б) шэлэлгэдэ хабаадагша уласай бюджедтэ бусаагдаха мүнгэн дэмжэлтын, бюджедэй хүрэнгэжүүлгэнүүдэй, тэрэ тоодо бусад хуули ёһоной шиидхэбэринүүдэй ёһоор үгтэһэн, удаашарһан үри, Буряад Уласай урда мүнгэнэй уялгануудаар бусад удаашарһан (гуримшуулагдаагүй)  үгы; 
в) хуулита нюур болохо шэлэлгэдэ хабаадагша шэнээр эмхидхэлэй (хуулита нюур болохо мүнгэн дэмжэлтэ абагшын (шэлэн абалгада хабаадагшын) ондоо хуулита нюуртай нэгэдэхэ маягай дахин эмхидхэлгэһээ бусад), усадхалгын ябаса хэнэгүй, тэрэнэй талаар панхарууталгын үйлэ ябуулагданагүй, мүнгэн дэмжэлтэ абагшын (шэлэн абалгада хабаадагшын) ажаябуулга Оросой Холбоото Уласай хуули байгуулгаар хараалагдаһан гуримаар тогтоогдоогүй, харин олзын хэрэг эрхилдэг мүнгэн дэмжэлтэ абагша (шэлэн абалгада хабаадагша) олзын хэрэг эрхилэгшын зэргэдэ ажаябуулгаяа тогтоогоогүй; 
г) хаһалгада ороһон нюурнуудай бүридхэлдэ хаһалгада ороһон хүтэлбэрилэгшэ, коллегиальна гүйсэдхэхы зургаанай гэшүүд, ганса гүйсэдхэхы зургаанай үүргэ дүүргэдэг нюур, шэлэлгэдэ хабаадагшын ахамад бухгалтер (бии байбал), шэлэлгэдэ хабаадагша болохо олзын хэрэг эрхилэгшэ тухай мэдээсэл үгы;
д) шэлэлгэдэ хабаадагша хариин хуулита байгуулга болоногүй, тэрэ тоодо бүридхэлдэ ороһон газарынь Оросой Холбоото Уласай Мүнгэн һангай яаманаар баталагдаһан Оросой Холбоото Уласта забһарай (офшорой) хүрэнгэ эзэмдэхэ талаар хэрэглэгдэдэг гүрэнүүдэй ба дэбисхэрнүүдэй тоолборидо ородог гүрэн али дэбисхэр байбашье (саашаа - офшорой нэгэдэлнүүд), мүн тиихэдэ - оросой хуулита байгуулга, офшорой нэгэдэлнүүдэй  тэрэнэй эхин (байгуулгын) хүрэнгэ зөөридэ сэхэ, али эдэбхитэй (гурбадахи нюурай хабаадалгатайгаар) хабаадалга хамта 25 хубиһаа дээшэ болоногүй (Оросой Холбоото Уласай хуули тогтоолгоор бусад юумэнэй хараалагдаагүй һаань). Оросой хуулита байгуулгануудай хүрэнгэ зөөридэ офшорой нэгэдэлнүүдэй хабаадалгын хуби тооложо гаргахада, офшорой нэгэдэлнүүдэй Ородой Холбоотой Уласта эмхидхэгдэһэн наймаануудта эрьесэтэй акцинуудтай олоной хабаадалгатай нээмэл бүлгэмүүдэй (тэрэ тоодо уласхоорондын нэгэдэлэй зэргэтэй) хүрэнгэ зөөридэ сэхэ ба (али) эдэбхитэй хабаадалга, мүн тиихэдэ заагдаһан олоной хабаадалгатай нээмэл бүлгэмүүдэй хүрэнгэ зөөридэ хабаадалгаар бэелүүлгэдэһэн бусад оросой хуулита байгуулгануудай хүрэнгэ зөөридэ иимэ офшорой нэгэдэлнүүдэй эдэбхитэйгээр хабаадалга тоологдоногүй; 
е) шэлэлгэдэ хабаадагша тус Дүримэй 2.1 пунктда заагдаһан зорилгонуудта Буряад Уласай бусад хуули гуримшуулгын шиидхэбэринүүдтэ үндэһэлэн, уласай бюджедһээ мүнгэн зөөри абанагүй; 
ж) шэлэлгэдэ хабаадагша хэтэрмэ үзэл хэмжээнэй ажаябуулгада али һүрдөөлгэдэ хабаатай эмхинүүд ба бэетэ нюурнууд тухай мэдээсэлтэй тоолборидо байха ёһогүй; 
з) ООН-ой Уставай VII бүлэгөөр, ООН-ой Аюулгүйн Зүблэлөөр гү, али ООН-ой Аюулгүйн Зүблэлэй шиидхэбэринүүдээр тусгаар байгуулагдаhан зургаануудаар хараалагдаhан үүргэнүүдые бэелүүлгын хэмжээндэ зохеоhон hүрдөөлгын эмхинүүдтэй ба hүрдөөгшэдтэй али олониие hүнөөхэ буу дэлгэрүүлгэтэй холбоотой эмхинүүдэй ба бэетэ нюурнуудай тоолборидо шэлэлгэдэ хабаадагша ороногүй; 
и) шэлэлгэдэ хабаадагша «Хариин нүлөөн доро байһан нюурнуудай ажаябуулга хинаха тухай» Холбоото уласай 2022.07.14-эй № 255-ФЗ ёһоор хариин агент болоногүй. 
Мүнгэн дэмжэлтэ Абагшадые шэлэлгэ тус Дүримэй 2.1 пунктаар тогтоогдоһон эрилтэнүүдтэ шэлэлгэдэ хабаадагшадай таарахаһаа болон мэдүүлгэнүүдэй ороһон ээлжээнһээ дулдыдан, Мүнгэн дэмжэлтэ абаха шэлэлгэдэ хабаадахын тула эльгээгдэһэн мэдүүлгэнүүдтэ үндэһэлһэн дурадхалнуудые һуралгын ашаар Яаман бэелүүлнэ.
3.3. Шэлэлгэдэ хабаадахын тула шэлэлгэдэ хабаадагша удаадахи дансануудтай мэдүүлгэ Яаманда эльгээнэ: 
а) Мүнгэн дэмжэлтэ абаха тухай мэдүүлгэ; 
б) хэрбэеэ шэлэлгэдэ хабаадагшын зүгһөө тэрэнэй түлөөлэгшын хабаадабал, шэлэлгэдэ хабаадагшын нэрэһээ үйлэнүүдые ябуулха нюурай түлөөлгэ баталһан данса (шэлэлгэдэ хабаадагшын нэрэһээ үйлэнүүдые ябуулха этигэмжын бэшэгэй буулгабари).
Шэлэлгэдэ хабаадагшадай мэдүүлгэнүүдые сахим маягаар байгуулга «Сахим бюджет» системын веб-интерфейсэй зохихо дэлгэсэй янзануудые дүүргэхэ ба шэлэлгэ үнгэргэхэ тухай соносхолдо хараалагдаһан дансануудай сахим буулгабаринуудые (сканераар сахим түхэлэй болгон хубилгаһан саарһан баримта бэшэгүүдые) үгэхэ аргаар бэелүүлэгдэнэ.
Мэдүүлгэдэ шэлэн абалгын хабаадагшын хүтэлбэрилэгшын гү, али тэрэнэй түлөөлгэтэ нюурай шангадхаһан мэргэжэлтэ сахим гарай тэмдэг табигдаха ёһотой.
 «Сахим бюджет» системэдэ бүридхэлэй дугаар олгогдоһон мэдүүлгэдэ шэлэлгэдэ хабаадагшын гараа табиһан үдэр шэлэлгэдэ хабаадагшын мэдүүлгэ бариһан үдэр гэжэ тоологдоно.
Мэдүүлгэ ба дансанууд соохи мэдээнүүдэй зүб буруугай түлөө харюусалга шэлэлгэдэ хабаадагшада Оросой Холбоото Уласай хуули байгуулгын ёһоор тохогдоно. 
Зохихо жэлдэ зайн галай (хүсэнэй) тарифуудые шэлэлгэдэ хабаадагшада тогтооһон ба хүсэд абтаагүй олзо баталһан  тухай Албанай протокол хүсэд абтаагүй олзо баталһан данса болоно. Заагдаһан данса тухай һуралта албангууд хоорондын харилсаанай гуримаар Яаман хэнэ.
3.4. Шэлэлгэдэ хабаадагша «Сахим бюджет» системэдэ тодорхойлогдоһон мэдүүлгэ эльгээжэ, мэдүүлгэнүүдые абаха болзорой туршада үгтэһэн мэдүүлгэдээ хубилалтануудые оруулха эрхэтэй. Энэ ушарта мэдүүлгэ ба дансануудые бүридхэлэй үдэр ба дугаар хадаа «Сахим бюджет» системэдэ тодорхойлогдоһон мэдүүлгын үдэр ба дугаар болохо. 
Шэлэлгэдэ хабаадагша Яаманда шэлэлгэдэ хабаадагшын хүтэлбэрилэгшын (тэрэнэй түлөөлгэтэ нюурай) гар табиһан ба тамга (бии байбал) дарагдаһан зохихо мэдүүлгэ эльгээжэ, шэлэн абалга үнгэргэлгын дүүрэхэ үдэр болотор үгэһэн мэдүүлгэеэ бусааха аргатай. 
Шэлэн абалга үнгэргэлгын болзорой туршада шэлэлгэдэ хабаадагшаһаа мэдүүлгэеэ бусааха тухай Яаманда ороһон мэдүүлгэ тэрэнэй мэдүүлгэеэ бусааха үндэһэн болоно. Яаман шэлэлгэдэ хабаадагшын бусааһан мэдүүлгэнүүд Яаманда тиимэ мэдүүлгын ороһон үдэрһөө 2 ажалта үдэрэй туршада бусаана. 
Шэлэлгэдэ хабаадагшын мэдүүлгэеэ хүсэлдүүлхын тула бусааха арга тус Дүримөөр хараалагданагүй. 
Шэлэн абалга үнгэргэхэ тухай соносхолой ниитэ порталда ба Яаманай албан ёһоной сайтда табигдаһан үдэрһөө, зүгөөр мэдүүлгэнүүдые үгэлгын дүүрэхэ үдэр болотор 3 ажалта үдэрһөө хойшо бэшэ ямаршье шэлэлгэдэ хабаадагша «Сахим бюджет» системэдэ зохихо һуралта байгуулгын ашаар шэлэн абалга үнгэргэхэ тухай соносхолой дүримүүдые тайлбарилха тухай 5-һаа олон бэшэ һуралта эльгээхэ аргатай. Яаман заагдаһан һуралтада харюу болгожо, «Сахим бюджет» системэдэ зохихо тайлбари байгуулгын ашаар иимэ соносхолоор тогтоогдоһон шэлэн абалга үнгэргэхэ тухай соносхолой дүримүүдэй тайлбари мэдүүлгэнүүдые үгэлгын дүүрэхэ үдэр болотор нэгэ ажалта үдэрһөө хойшо бэшэ эльгээнэ. Яаманай үгэһэн шэлэн абалга үнгэргэхэ тухай соносхолой дүримүүдэй тайлбари заагдаһан соносхол соохи мэдээсэлэй удха  хубилгаха ёһогүй. Тайлбарида хүрэхэ боломжо бүхы шэлэлгэдэ хабаадгшадта үгтэнэ. 
3.5. Шэлэлгэдэ хабаадагшын тус Дүримэй 3.2 пунктда заагдаһан эрилтэнүүдтэ таарахые шалгалта автомат аргаар «Сахим бюджет» системэдэ гүрэнэй мэдээсэлэй системэнүүдэй мэдээнүүд дээрэ үндэһэлжэ, тэрэ тоодо албангууд хоорондын сахим харилсаанай ниитэ системэ (техническэ арга боломжын байбал) хэрэглэжжэ бэелүүлэгдэнэ.
«Сахим бюджет» системэдэ автомат аргаар шалгалта бэелүүлхэ техническэ арга боломжын үгы байбал, шэлэлгэдэ хабаадагшын тус Дүримэй 3.2 пунктда заагдаһан эрилтэнүүдтэ таарахые баталамжа «Сахим бюджет» системын веб-интерфейсэй зохихо дэлгэсэй янзануудые дүүргэхэ замаар заагдаһан эрилтэнүүдтэ таараха тухай тэмдэг шэлэлгэдэ хабаадагшын сахим маягаар табиха аргаар бэелүүлэгдэнэ.
Яаман мэдүүлгын ороһон үдэрһөө 2 ажалта үдэрэй туршада шэлэлгэдэ хабаадагшын тус Дүримэй 3.2 пунктда заагдаһан эрилтэнүүдтэ таараха тухай һуралта зохихо зургаануудта (эмхинүүдтэ) эльгээнэ. 
Шэлэлгэдэ хабаадагша тус Дүримэй 3.2 пунктда заагдаһан эрилтэнүүдтэ таараха тухай дансануудые (мэдээнүүдые) шэлэн абалга үнгэргэхэ тухай соносхолдо заагдаһан болзор соо өөрын үүсхэлээр үгэхэ аргатай.
Шэлэлгэдэ хабаадагшадай мэдүүлгын бүридэлдэ үгэһэн мэдээсэл ба дүнгүүдые хараһанай дүнгөөр Яаман удаадахи шиидхэбэринүүдэй нэгые абана: 
- мэдүүлгэ буруушааха тухай; 
- мэдүүлгэ Мүнгэн дэмжэлтэ үгэхэ шэлэлгэдэ хабаадахыень табиха тухай; 
- Мүнгэн дэмжэлтэ Абагшадай шэлэлгэ болоогүй гэжэ мэдэрхэ тухай. 
3.6. Харалгын шатада шэлэлгэдэ хабаадагшын мэдүүлгэ буруушааха үндэһэн болоно гэбэл:  
- шэлэлгэдэ хабаадагшын тус Дүримэй 3.2 пунктда заагдаһан эрилтэнүүдтэ ба тус Дүримэй 2.2 пунктда заагдаһан бүлэгтэ таарахагүй байлга;
- шэлэлгэдэ хабаадагшын үгэһэн дансануудай тус Дүримэй 3.3, 3.4 пунктнуудта заагдаһан таарахагүй байлга;
- тус Дүримэй 3.3 пунктда заагдаһан дансанууд үгтөөгүй (дутуу үгтөө); 
- шэлэлгэдэ хабаадагшын үгэһэн дансанууд соохи мэдээсэлэй буруу байлга;
- шэлэлгэдэ хабаадагша мэдүүлгэ үгэхын тула тодорхойлогдоһон үдэрэй ба (али) сагай һүүлээр мэдүүлгэ баряа.
Мүнгэн дэмжэлтэ Абагшадай шэлэлгэ болоогүй гэжэ удаадахи ушарнуудта тоологдохо: 
а) мэдүүлгэнүүдые үгэхэ болзорой дүүрэхэдэ, ганса мэдүүлгэ ороо; 
б) мэдүүлгэнүүдые харалгын дүнгүүдээр шэлэлгэ үнгэргэхэ тухай соносхолдо тогтоогдоhон эрилтэнүүдтэ нэгэл мэдүүлгэ таарана;
в) мэдүүлгэ үгэхэ болзорой дүүрэтэр нэгэшье мэдүүлгэ ороогүй;
г) мэдүүлгэнүүдые харалгын дүнгүүдээр бүхы мэдүүлгэнүүд арсагдаа.
3.7. Яаман тус Дүримэй 3.10 пунктын «д» дотор пунктда заагдаһан шэлэлгын дүнгүүдые татаhан протоколдо гар табигдаһан үдэрһөө 5 ажалта үдэрэй туршада захиралтын маягаар удаадахи шиидхэбэринүүдэй нэгые абана: 
- Мүнгэн дэмжэлтэ үгэхэ тухай; 
- Мүнгэн дэмжэлтэ үгэхые арсаһан тухай; 
- Мүнгэн дэмжэлтэ Абагшадай нэмэлтэ шэлэлгэ үнгэргэхэ тухай. 
Шэлэн абалга үнгэргэхэ тухай соносхолдо заагдаһан Мүнгэн дэмжэлтэ хубаариин хэмжээндэ ороһон мэдүүлгэнүүдые гуримшуулгын дүнгүүдээр мэдүүлгэнүүдэй тогтоогдоһон эрилтэнүүдтэ таарахаһаа ба тэдэниие абаһан ээлжээнhээ дулдыдан, шэлэн абалгын илагшад тодорхойлогдоно. 
Хэрбэеэ мэдүүлгэнүүдые харалгын дүнгүүдээр шэлэлгэ үнгэргэхэ тухай соносхолдо тогтоогдоhон эрилтэнүүдтэ нэгэл мэдүүлгэ таарана гэжэ мэдэрэгдэбэл, болоогүй гэжэ тоологдоһон шэлэн абалгын хабаадагшатай хэлсээн баталагдана. 
3.8. Мүнгэн дэмжэлтэ үгэхые арсан буруушааха үндэhэн гэбэл:
- шэлэлгэдэ хабаадагшын үгэһэн дансануудай тус Дүримэй 3.3, 3.4 пунктнуудта тааранагүй;
- шэлэлгэдэ хабаадагшын үгэһэн дансанууд соохи мэдээсэлэй буруу байлга. 
3.9. Яаман тус Дүримэй 3.8 пунктда заагдаһан шиидхэбэриин абтаһан үдэрһөө 1 ажалта үдэрэй туршада: 
а) шэлэлгэдэ хабаадагшадта мэдүүлгэнүүдые харалгын дүнгүүд тухай бэшэмэл мэдээсэлнүүдые эльгээнэ; 
б) мэдүүлгэнүүдые харалгын дүнгүүд тухай мэдээсэл «Сахим бюджет» системэдэ ба Яаманай албан ёһоной сайтда удаадахи мэдээнүүдые заалгатайгаар табигдана:
- мэдүүлгэнүүдые харалгын үдэр гараг, саг ба газар; мэдүүлгэнүүдынь харагдаhан шэлэлгэдэ хабаадагшад тухай мэдээсэл; мэдүүлгэнүүдынь арсагдаhан шэлэлгэдэ хабаадагшад тухай мэдээсэл, тэдэниие арсаhан шалтагуудые, тэрэ тоодо мэдүүлгэнүүдэй шэлэлгэ үнгэргэлгэ тухай соносхолой ямар дүримүүдтэ тааранагүйб гэжэ заалгатайгаар; Мүнгэн дэмжэлтэ үгэхэ тухай, Мүнгэн дэмжэлтэ үгэхые арсаһан тухай шиидхэбэридэ хабаатай шэлэн абалгада хабаадагшад тухай мэдээсэл; Мүнгэн дэмжэлтэ Абагшын (Абагшадай) нэрэмжэ, тэрээнтэй хэлсээн баталагдана ба тэрээндэ үгтэhэн мүнгэн дэмжэлтын хэмжээн; шэлэн абалгын илагшадай хэлсээ баталха ёһотой болзор. 
3.10. Яаман хангана:
а) Яаманай шэлэлгэдэ хабаадагшадтай харилсаан сахим түхэлэй дансануудые хэрэглэн, «Сахим бюджет» системэдэ хэгдэнэ;
б) «Сахим бюджет» системэдэ мэдүүлгэнүүдые харахын тула Яаманай түлөөлгэтэ нюурнуудай орохо боломжо нээнэ;
в) «Сахим бюджет» системэдэ ниитэ порталда мэдүүлгэнүүдые нээлгын протокол автомат аргаар байгуулга ба тэрээндэ Буряад Уласай Унаа тээбэри, элшэ хүсэ ба харгын ажахы хүгжѳѳлгын талаар сайдай (тэрэниие түлөөлһэн нюурай) шангадхаһан мэргэжэлтэ сахим гар табилга, мүн заагдаһан протоколдо гар табигдаһан үдэрэй удаадахи 1 ажалта үдэрһөө хойшо бэшэ тэрэниие ниитэ порталда;
г) ороһон мэдүүлгэнүүдые абаһан ээлжээнhээ дулдыдан, тэдэниие гуримшуулха дүрим;
д) «Сахим бюджет» системэдэ ниитэ порталда шэлэн абалгын дүнгүүдые таталгын протокол автомат аргаар байгуулга ба тэрээндэ Буряад Уласай Унаа тээбэри, элшэ хүсэ ба харгын ажахы хүгжѳѳлгын талаар сайдай (тэрэниие түлөөлһэн нюурай) шангадхаһан мэргэжэлтэ сахим гар табилга, мүн заагдаһан протоколдо гар табигдаһан үдэрэй удаадахи 1 ажалта үдэрһөө хойшо бэшэ тэрэниие ниитэ порталда.
шэлэн абалгын дүнгүүдые таталгын протоколдо хубилалтануудые Яаман мэдүүлгэнүүдые харалгын протоколой түрүүшын хубилбаринуудта ба шэлэн абалгын дүнгүүдые таталгын протоколдо гар табигдаһан үдэрһөө 10 календарна үдэрһөө хойшо бэшэ заагдаһан протоколнуудай шэнэ хубилбаринуудые хубилалтануудые оруулгын шалтаг залгатайгаар байгуулгын ашаар оруулна.
3.11. Мэдүүлгэ бариха болзорой дүүрэхэ үдэр болотор нэгэ ажалта үдэрһөө хойшо бэшэ Яаманай шиидхэбэреэр шэлэн абалга болигогдожо магадгүй.
Шэлэн абалга болигохо үндэһэн хадаа тэрэниие саашань ябуулга аргагүй болгоһон эрхэ нүхэсэлэй бии бололго.
Шэлэн абалгын болигогдоһон тухай соносхол сахим маягаар «Сахим бюджет» системын веб-интерфейсэй зохихо дэлгэсэй янзануудые дүүргэхэ аргаар байгуулагдана, шэлэн абалга болигоһон шалтаг тухай мэдээсэлтэйгээр ниитэ порталда табигдана.
Мэдүүлгэ бариһан шэлэн абалгада хабаадагшад шэлэн абалгын болигогдоһон тухай «Сахим бюджет» системээр мэдээсэгдэнэ.
Шэлэн абалгын болигогдоо гэжэ тэрэниие болигохо тухай соносхолой табигдаһан үдэрһөө тоологдоно.
Тус пунктаар тогтоогдоһон шэлэн абалга үнгэргэлгые болигоһон болзорой дүүрэһэн хойно, ба шэлэн абалгын илагшатай (илагшадтай) хэлсээ баталтар Яаман гансал дабашагүй хүсэнэй шэнжэтэй нүхэсэлэй бии болоһон ушарта Оросой Холбоото Уласай Эрхэтэдэй хуулиин 401 статьягай 3 пунктын ёһоор Мүнгэн дэмжэлтэ Абагшадые шэлэн абалга болигохо аргатай.
Мүнгэн дэмжэлтэ үгэхэ эрхэ нүхэсэл ба гурим
3.12. Яаман Мүнгэн дэмжэлтэ үгэхэ тухай шиидхэбэриин абтаһан үдэрһөө 7 ажалта үдэрэй туршада Мүнгэн дэмжэлтэ Абагшатай Мүнгэн дэмжэлтэ үгэхэ тухай хэлсээ «Сахим бюджет» системэдэ Буряад Уласай Мүнгэн һангай яаманай тогтооһон хэлбэриин ёһоор батална (саашаа - Хэлсээн).
Хэлсээндэ хубилалтануудые оруулха хэрэгтэй ушарта, мүн Хэлсээ таһалха ушарта Яаман Мүнгэн дэмжэлтэ Абагшатай Хэлсээндэ нэмэлтэ хэлсээ тэрэниие баталха үндэһэнэй бии болоһон үдэрһөө 5 ажалта үдэрэй туршада Мүнгэн дэмжэлтын зохихо түхэлдэ Буряад Уласай Мүнгэн һангай яаманай тогтооһон хэлбэриин ёһоор батална.
Хэрбэеэ тус пунктда заагдаһан болзорой туршада шэлэн абалгын илагша «Сахим бюджет» системэдэ хэлсээндэ гараа табяагүй һаа ба хэлсээнэй түлэбөөр арсалта эльгээгээгүй һаа, тэрэ хэлсээ баталалгаһаа зайсаһанда тоологдохо.
Хэрбэеэ шэлэн абалгын илагшын Хэлсээндэ гараа табихаһаа зайсаһан гэжэ тодорхойлогдоо һаань, Яаман шэлэн абалгын илагшад гэжэ тодорхойлогдоһон, эригдэһэн Мүнгэн дэмжэлтын хэмжээнэй талаар хүсэд дүүрэн хангагдангүй үлэһэн мэдүүлгэтэй шэлэн абалгын бусад хабаадагшадта Мүнгэн дэмжэлтын хэмжээ ехэ болгохо ба тэрэниие үгэхэ дүнгүүд тухай дурадхал эльгээнэ али илагша гэжэ тодорхойлогдоһон Мүнгэн дэмжэлтэ Абагшадай шэлэн абалгын хабаадагшатай хэлсээ батална, тэрэнэй мэдүүлгэ Мүнгэн дэмжэлтэ Абагшадай шэлэн абалгын һүүлшын хабаадагшын удаадахи мэдүүлгын сэгнэлтын буураха дараалалтай.  
3.13. Хэлсээнэй шэнэ эрхэ нүхэсэлнүүдые зүбшэхэ тухай али Хэлсээн соо тодорхойлогдоһон хэмжээндэ Мүнгэн дэмжэлтэ үгэхэ аргагүйдэ хүргэһэн Яаманда урид мэдээсэгдэһэн бюджедэй уялгын хизаарлалтануудые бага болгоһон ушарта шэнэ эрхэ нүхэсэлнүүдые зүбшэхын аргагүйдэ Хэлсээ таһалха тухай нүхэсэл Хэлсээндэ оруулагдана.
3.14. Урьһаламжын эмхинүүдтэ гү, али Оросой Холбоото Уласай Түб банкын эмхи зургаануудта Мүнгэн дэмжэлтэ Абагшада нээгдэһэн хубиин гү, али корреспондентын данса бэшэгтэ Мүнгэн дэмжэлтэ үгэхэ тухай шиидхэбэриин абтаһан үдэрһөө 10 ажалта үдэрһөө хойшо бэшэ Мүнгэн дэмжэлтэ Абагшадта Мүнгэн дэмжэлтэ дамжуулагдана.
3.15. Мүнгэн дэмжэлтын хэмжээн Оросой Холбоото Уласай Засагай газарай хуули ёһоной шиидхэбэриин ёһоор тодорхойлогдоно, тэрээгээр бөөнөөр худалдаха дэлгүүрнүүдэй субъектнүүдэй – Алас Дурнын Холбоото уласай тойрогой бүридэлдэ ородог Оросой Холбоото Уласай нютаг можонуудта зайн галай элшын (хүсэнэй) үндэһэн хэмжээнэй сэндэ (тарифуудта) хүрэхэ зорилготойгоор Алас Дурнын Холбоото уласай тойрогой бүридэлдэ ородог Оросой Холбоото Уласай нютаг можонуудта тогтоогдоһон зайн галай элшэ (хүсэ) үйлэдбэрилэгшэдэй бөөнөөр худалдаха үнэ сэнгэй бүһэдэ табидаг үнэ сэндэ нэмэлтэ тодорхойлолтодо хараалагдаһан гуримшуулгын зохихо хугасаада мүнгэн зөөриин хэмжээн, мүн бөөнөөр худалдаха дэлгүүрнүүдэй субъектнүүдэй – Алас Дурнын Холбоото уласай тойрогой бүридэлдэ ородог Оросой Холбоото Уласай нютаг можонуудта зайн галай элшын (хүсэнэй) үндэһэн хэмжээнэй сэндэ (тарифуудта) хүрэхэ зорилготойгоор Алас Дурнын Холбоото уласай тойрогой бүридэлдэ ородог Оросой Холбоото Уласай нютаг можонуудта тогтоогдоһон зайн галай элшэ (хүсэ) үйлэдбэрилэгшэдэй бөөнөөр худалдаха сэндэ нэмэлтэ (нэмэлтэ сэнгэй татабаригүйгөөр) Абагшадай хоорондо тэдэнэй зохихо һангай жэлдэ Албанаар тогтоогдоһон хүсэд абтаагүй олзо оршын хэмжээндэ тэнсүүгээр бусаагдахагүй тусхай зорилгото түлбэринүүдые хубаарилгын ашаар тодорхойлогдоно.
Һара бүри үгтэхэ Мүнгэн дэмжэлтын хэмжээн Хэлсээ баталһан Абагшадай хоорондо тэдэнэй зохихо һангай жэлдэ Албанаар тогтоогдоһон хүсэд абтаагүй олзо оршын хэмжээндэ тэнсүүгээр зохихо календарна һарада уласай бюджедтэ ороһон бүхы бусаагдахагүй тусхай зорилгото түлбэринүүдые хубаарилгын ашаар тодорхойлогдоно.
3.16. Мүнгэн дэмжэлтэ үгэхэ тухай Хэлсээн, Хэлсээндэ хэгдэһэн нэмэлтэ хэлсээнүүд, тэрэ тоодо Хэлсээ таһалха тухай нэмэлтэ хэлсээнүүд (хэрэгтэй байбал) Буряад Уласай Мүнгэн һангай яаманай баталһан хэлбэриин ёһоор Яаман ба Абагшадай хоорондо баталагдана.
3.17. Мүнгэн дэмжэлтэ үгэһэнэй үрэ дүн хадаа Мүнгэн дэмжэлтын үгтэһэн жэлэй декабриин 31-эй байдалаар, Буряад Уласай дэбисхэр дээрэ хэрэглэгшэдтэ (ажаһуугшадһаа ба тэдээндэ хамаатай хэрэглэгшэдһээ гадна) зайн галай элшын (хүсэнэй) сэн (тарифуудые) Оросой Холбоото Уласай Засагай газарай баталһан зайн галай элшын (хүсэнэй) үндэһэн хэмжээнэй сэндэ (тарифуудта) 100 % хүргэлгэ болоно.
Мүнгэн дэмжэлтэ үгэһэнэй үрэ дүнгэй удха хадаа Мүнгэн дэмжэлтэ Абагшадай хэрэглэгшэдтэ (ажаһуугшадһаа ба тэдээндэ хамаатай хэрэглэгшэдһээ гадна) Оросой Холбоото Уласай Засагай газарай баталһан тарифуудаар зайн галай элшын (хүсэнэй) үнэ сэн (тарифуудые) зайн галай элшын (хүсэнэй) үндэһэн хэмжээнэй сэндэ (тарифуудта) хүргэһэн ушараар хүсэд абтаагүй олзо хүсэлдүүлгэдэ зайн галай элшэ худалдалга болоно.
Мүнгэн дэмжэлтэ үгэһэнэй үрэ дүнгэй тодорхой удха Хэлсээнүүдэээр тогтоогдоно.
3.18. Яаман Оросой Холбоото Уласай Засагай газарай захирамжаар хараалагдаһан хэмжээндэ бусаагдахагүй тусхай зорилгото түлбэринүүдэй маягаар бөөнөөр худалдаха субъектнүүдэй үгэһэн мүнгэн зөөриин уласай бюджедтэ ороһон үдэрһөө 3 ажалта үдэрэй туршада Абагшадай хубиин гү, али корреспондентын данса бэшэгтэ һара бүри Мүнгэн дэмжэлтэ дамжуулна үгэхэ тухай шиидхэбэриин абтаһан үдэрһөө 10 ажалта үдэрһөө хойшо бэшэ.
3.19. Тус Дүримэй 2.1 пунктда заагдаһан зорилгонуудта Мүнгэн дэмжэлтын түлбэринүүдые Яаман удаадахи гуримаар бэелүүлнэ:
3.19.1. Бөөнөөр худалдаха субъектнүүдһээ - зайн галай элшэ (хүсэ) үйлэдбэрилэгшэдһөө абтаһан мүнгэн зөөри булта зайн галай элшын баталамжатай хангагшадта, элшэ хүсөөр хангадаг эмхинүүдтэ, элшэ хүсэ бутархай худалдаанай дэлгүүртэ худалдан абагшадта худалдадаг эмхинүүдтэ, тэрэ тоодо уридшалан түлбэри болгон, тэдэнэй хүсэд абтаагүй олзодо тэнсүүгээр зохихо календарна һарада бусаагдахагүй тусхай зорилгото түлбэринүүдэй маягаар бөөнөөр худалдаха субъектнүүдэй үгэһэн мүнгэн зөөриин уласай бюджедтэ ороһон үдэрһөө 3 ажалта үдэрэй туршада дамжуулагдана (мұнгэн зөөриин ноябрь – декабрин 27-һоо хойшо бэшэ дамжуулагдаһан эрхэ нүхэсэлдэ).
3.19.2. Хэрбэеэ харагдажа байһан һангай жэлэй дүнгүүдээр зайн галай элшын баталамжатай хангагшын (баталамжатай хангагшадай), элшэ хүсөөр хангадаг эмхинүүдэй, элшэ хүсэ бутархай худалдаанай дэлгүүртэ худалдан абагшадта худалдадаг эмхинүүдэй бодото дээрээ хүсэд абтаагүй олзо зайн галай элшын (хүсэнэй) сэн (тарифуудые) зайн галай элшын (хүсэнэй) үндэһэн хэмжээнэй сэндэ (тарифуудта) хүргэһэн ушараар тус пунктын  3.19.1 дотор пунктын ёһоор дамжуулагдаһан бага мүнгэн зөөри байбал, тэрэнэй дүнгөөр харагдажа байһан һангай жэлэй удаадахи жэлдэ (саашаа – удаадахи һангай жэл) зайн галай элшын баталамжатай хангагшын (баталамжатай хангагшадай), элшэ хүсөөр хангадаг (худалдадаг) эмхинүүдэй – Абагшын (Абагшадай) Оросой Холбоото Уласай хуули байгуулгын бюджедэй ёһоор Буряад Уласай бюджедтэ бусаагдаһан мүнгэн зөөри бии болоно (саашаа - бусаагдахагүй тусхай зорилгото түлбэриин үлэгдэл), заагдаһан мүнгэн зөөри тус Дүримэй 2.1 пунктда заагдаһан зорилгонуудта удаадахи гуримаар хэрэглэхэ:
3.19.2.1. Түрүүшын ээлжээндэ бусаагдахагүй тусхай зорилгото түлбэриин үлэгдэл удаадахи һангай жэлдэ (заагдаһан үлэгдэлэй удаадахи һангай жэлэй мартын 30-һаа хойшо бэшэ дамжуулагдаһан нүхэсэлдэ) зайн галай элшын баталамжатай хангагшын (баталамжатай хангагшадай), элшэ хүсөөр хангадаг (худалдадаг) эмхинүүдэй бодото дээрээ хүсэд абтаагүй олзо зайн галай элшын (хүсэнэй) сэн (тарифуудые) зайн галай элшын (хүсэнэй) үндэһэн хэмжээнэй сэндэ (тарифуудта) хүргэһэн ушараар баталамжатай хангагшадай заагдаһан хүсэд абтаагүй олзын үлүү хэмжээндэ тэнсүү тус пунктын 3.19.1 дотор пунктын ёһоор дамжуулагдаһан мүнгэн зөөри дээрэ харагдажа байһан һангай жэлдэ бии болоһон үлүү хэмжээ хүсэлдүүлхэ зорилгонуудта, мүн заагдаһан хүсэлдүүлгын һүүлээр бусаагдахагүй тусхай зорилгото түлбэриин үлэгдэлэй байбал, удаадахи жэлнүүдтэ тэрэл зорилгонуудта хэрэглэхэ.
3.19.2.2. Хоердохи ээлжээндэ, хэрбэеэ «Зайн галай элшэ хүсэн тухай» Холбоото уласай 2003.03.26-ай № 35-ФЗ хууляар тогтоогдоһон хугасаада хүсэнэй сэндэ нэмэлтэ хэрэглэлгын дүнгүүдээр бусаагдахагүй тусхай зорилгото түлбэриин үлэгдэл бии боложо, харагдажа байһан һангай жэлдэ зайн галай элшын баталамжатай хангагшадай, элшэ хүсөөр хангадаг (худалдадаг) эмхинүүдэй бүхы хүсэд абтаагүй олзо зайн галай элшын (хүсэнэй) сэн (тарифуудые) зайн галай элшын (хүсэнэй) үндэһэн хэмжээнэй сэндэ (тарифуудта) хүргэһэн ушараар бусаагдахагүй тусхай зорилгото түлбэриин үлэгдэл зайн галай элшын субъектнүүдэй унаһан олзо хүсэлдүүлхэ зорилгонуудта тэдэнэй үнгэрэгшэ хугасаануудта бии болоһон шалтагһаа дулдыдангүй удаадахи һангай жэлдэ хэрэглэгдэнэ.
3.19.3. Хэрбэеэ харагдажа байһан һангай жэлэй дүнгүүдээр зайн галай элшын баталамжатай хангагшын (баталамжатай хангагшадай), элшэ хүсөөр хангадаг эмхинүүдэй, элшэ хүсэ бутархай худалдаанай дэлгүүртэ худалдан абагшадта худалдадаг эмхинүүдэй бодото дээрээ хүсэд абтаагүй олзо зайн галай элшын (хүсэнэй) сэн (тарифуудые) зайн галай элшын (хүсэнэй) үндэһэн хэмжээнэй сэндэ (тарифуудта) хүргэһэн ушараар тус пунктын  3.19.1 дотор пунктын ёһоор дамжуулагдаһан ехэ мүнгэн зөөри байбал, ба харагдажа байһан һангай жэлэй дүнгүүдээр бусаагдахагүй тусхай зорилгото түлбэриин үлэгдэлэй үгы байбал (али тэрэнэй хэмжээнэй бодото дээрээ хүсэд абтаагүй олзо гүйсэд хүсэлдүүлгэдэ дутуу байбал), Оросой Холбоото Уласай Засагай газарай 2011.12.29-эй № 1178 тогтоолоор баталагдаһан Зайн галай элшэдэ сэн (тарифуудые) гуримшуулгын талаар сэн байгуулгын үндэһэнэй ёһоор гуримшуулгын удаадахи хаһада зайн галай элшэдэ (хүсэндэ) гуримшуулһан сэн (тариф) тогтоолгын үедэ бодото дээрээ хүсэд абтаагүй олзын Мүнгэн дэмжэлтын ашаар хүсэлдүүлэгдээгүй хүсэд абтаагүй олзын хэмжээ хараадаа абаха.
3.20. Хуулита нюур болохо Абагшын хамтаралгын, ниилэлгын али хубилалгын маягаар дахин эмхидхэгдэбэл, Хэлсээнэй нюур хубилгаха тухай хубида залгамжалагша болохо хуулита нюур заалгатайгаар Хэлсээндэ нэмэлтэ хэлсээ баталһанай ашаар Хэлсээндэ хубилалтанууд оруулагдана.
Хуулита нюур болохо Абагшын хубаалгын, таһалалгын маягаар дахин эмхидхэгдэбэл, мүн хуулита нюур болохо Мүнгэн дэмжэлтэ Абагшын усадхагдабал, нэгэ талаһаа Хэлсээнэй таһалагдаһан тухай мэдээсэл ба Хэлсээнэй һангаар хангагдаха уялгануудай Мүнгэн дэмжэлтэ Абагшын гүйсэдхөөгүй тухай мэдээсэлтэйгээр Хэлсээгээр уялгануудай бэелүүлэгдэһэн ба Мүнгэн дэмжэлтын хэрэглэгдээгүй үлэгдэлэй уласай бюджедтэ бусаагдаһан тухай шиидхэбэри байгуулагдажа, Хэлсээн таһалагдана.».
1.3.7. Бүлэг 4 удаадахи найруулгаар бэшэхэ:  
«4. Тоосооной эрилтэнүүд
4.1. Абагша гурбан һарын нэгэ удаа тоосоото гурбан һарын удаадахи һарын 15 болотор формоор «Сахим бюджет» системэдэ, Буряад Уласай Мүнгэн һангай яаманай тогтооһон хэлсээнүүдэй хэб түхэлөөр тодорхойлогдоһон Мүнгэн дэмжэлтэ үгэһэнэй үрэ дүнгэй удхын туйлагдаһан тухай тоосоо Яаманда үгэнэ. 
Мүнгэн дэмжэлтэ үгэһэнэй үрэ дүнгэй удхын туйлагдаһан тухай жэлэй тоосоон тоосоото һангай жэлэй удаадахи жэлэй февралиин 25-һаа хойшо бэшэ үгтэнэ.
Тус пунктда заагдаһан тоосоо Яаман тиимэ тоосооной үгтэһэн үдэрһөө 20 ажалта үдэрһөө ехэ бэшэ болзорто шалгана ба абана.».
1.3.8. Бүлэг 5 соо нэрэмжэдэ, 5.3 - 5.5 пунктнуудта «зорилгонуудай» гэһэн үгэ хаһаха.
2. Тус тогтоол албан ёһоор толилогдоһон үдэрһөө хүсэндөө орохо.

	Буряад Уласай Засагай 
газарай Түрүүлэгшын
уялга дүүргэгшэ
	Е. Луковников


________________

Унаа тээбэри, элшэ хүсэ ба харгын ажахы 
хүгжѳѳлгын талаар яаман түлэб дурадхаа 
утаһан 55-55-36

